సంచయిత నిర్ణయాలతో ఇరకాటంలో వైసీపీ సర్కార్? | TeluguNow.com
You are at:Home»Telugu News»సంచయిత నిర్ణయాలతో ఇరకాటంలో వైసీపీ సర్కార్?
సంచయిత నిర్ణయాలతో ఇరకాటంలో వైసీపీ సర్కార్?
విజయనగరం జిల్లాలో మాన్సాస్ ట్రస్టుకు ఉన్న ప్రాముఖ్యత గురించి ప్రత్యేకంగా చెప్పనవసరం లేదు. పూసపాటి రాజవంశీయులకు చెందిన ఈ ట్రస్టు చైర్ పర్సన్ గా ఉన్న మాజీ కేంద్ర మంత్రి అశోక గజపతి రాజు స్థానంలో బీజేపీ యువమోర్చా నేత సంచయిత గజపతిరాజు కొద్ది నెలల క్రితం నియమితులైన సంగతి తెలిసిందే. సంచయితను వైసీపీ ప్రభుత్వం కావాలని నియమించుకుందని విపక్షాలు గతంలో ఆరోపించాయి.. అయితే కొన్నాళ్లుగా సంచయిత మాన్సాస్ ట్రస్ట్ తోపాటు సింహాచలం దేవస్ధానం వ్యవహారాల్లోనూ తన మార్క్ నిర్ణయాలు తీసుకుంటున్నారని రాజకీయ వర్గాల్లో చర్చ జరుగుతోంది. తనను నియమించిన ప్రభుత్వం సూచనలను సంచయిత పట్టించుకోవడం లేదని దేవాదాయశాఖ అధికారులను పరిగణనలోకి తీసుకోవడం లేదని కొందరు వైసీపీ నేతలు గుసగుసలాడుకుంటున్నారట. తనకు ఇచ్చిన ఫ్రీ హ్యాండ్ ను సంచయిత దుర్వినియోగపరుస్తున్నారని ఈ క్రమంలో వైసీపీ సర్కార్ ను ఇరుకున్న పెడుతున్నారని చర్చించుకుంటున్నారట.
రాజకీయ సమీకరణాల నేపథ్యంలో సంచయితను వైసీపీ సర్కార్ నియమించిందని గత ఏడాది ఆరోపణలు వచ్చిన సంగతి తెలిసిందే. సంచయితకు అనుభవం లేకపోయినా… దేవాదయ శాఖ అధికారుల సూచనలు సహాయసహకారాలతో ముందుకు వెళ్లాలని వైసీపీ ప్రభుత్వం గతంలోనే సంచయితకు సూచించిందని తెలుస్తోంది. అయితే ఇటీవల సంచయిత తీసుకున్న కొన్ని నిర్ణయాలు వైసీపీ నేతలతోపాటు దేవాదయ శాఖాధికారులకు నచ్చలేదని తెలుస్తోంది. సింహాచలం దేవస్ధానం బోర్డు ఆమోదించకుండానే తాను నియమించుకున్న ఓఎస్డీ అనధికారికంగా దేవస్ధాన సత్రంలో మకాం వేయడం దాంతోపాటు బోర్డుకు సంబంధించిన ఫైళ్లను పరిశీలించడం వంటి అంశాలపై దేవాదయ శాఖాధికారులు కినుక వహించారని తెలుస్తోంది. విపక్షాల విమర్శలతో ఆ ఓఎస్డీ నియామకాన్ని బోర్డు ఆమోదించినా డ్యామేజీ జరిగిపోయిందని అసంతృప్తి వ్యక్తం చేస్తున్నారట.
ఇక తాజాగా మాన్సాస్ ట్రస్టుకు తూర్పుగోదావరి జిల్లాలో ఉన్న ఇసుక ర్యాంపులలో తవ్వకాలకు మాన్సాస్ ఈవోకు తెలియకుండా ఏపీఎండీసీతో సంచయిత ఒప్పందం చేసుకున్నారని తెలుస్తోంది. నిబంధనలను ఉల్లంఘించి ఏపీఎండీసీతో మాన్సాస్ ట్రస్టు చేసుకున్న ఒప్పందం వల్ల దేవాదాయ గనుల శాఖల మధ్య భేదాభిప్రాయాలు వచ్చాయట. ఈ వ్యవహారంపై దేవాదాయశాఖ కమిషనర్కు మాన్సాస్ ఈవో పిర్యాదు చేయబోతున్నారని కూడా పుకార్లు వినిపిస్తున్నాయి. ఈ నేపథ్యంలోనే సంచయిత సొంతగా తీసకుంటున్న నిర్ణయాలు ప్రభుత్వాన్ని ఇరకాటంలో పెడుతున్నాయన్న చర్చ వైసీపీ నేతల్లో జరుగుతోందని తెలుస్తోంది. మరి ఈ వ్యవహారంపై వైసీపీ పెద్దలు సీఎం జగన్ ఏ విధంగా స్పందిస్తారన్నది ఆసక్తికరంగా మారింది.
sanchayita nirnayaalato irakaatamlo vicp sarkar? | TeluguNow.com
You are at:HomeuTelugu Newsyesanchayita nirnayaalato irakaatamlo vicp sarkar?
sanchayita nirnayaalato irakaatamlo vicp sarkar?
vijayanagaram jillaalo mansas trastuku unna praamukhyata gurinchi pratyekamgaa cheppanavasaram ledu. poosapaati raajavamseeyulaku chendina ee trustu chair parson gaa unna maji kendra mantri ashoka gajapati raju sthaanamlo bgfa yuvamorcha netha sanchayita gajapatiraju koddi nelala kritam niyamitulaina sangati telisinde. sanchayitanu vicp prabhutvam kaavaalani niyaminchukundani vipakshaalu gatamlo aaropinchaayi.. ayithe konnaallugaa sanchayita mansas trust thopaatu simhaachalam devasdhaanam vyavahaaraalloonuu tana mark nirnayaalu teesukuntunnarani rajakeeya vargaallo charcha jarugutondi. tananu niyaminchina prabhutvam suuchanalanu sanchayita pattinchukovadam ledani devaadaayasaakha adhikaarulanu parigananaloki teesukovadam ledani kondaru vicp nethalu gusagusaladukuntunna. tanaku ichina free hand nu sanchayita durviniyogaparustuna ee kramamlo vicp sarkar nu irukunna pedutunnaarani charchinchukuntunnarata.
rajakeeya sameekaranaala nepathyamlo sanchayitanu vicp sarkar niyaminchindani gatha edaadi aaropanalu vachina sangati telisinde. sanchayitaku anubhavam lekapoyina devaadaya saakha adhikaarula suuchanalu sahaayasahakaaraalatho munduku vellaalani vicp prabhutvam gtamlone sanchayitaku suuchimchimdani telustondi. ayithe iteevala sanchayita teesukunna konni nirnayaalu vicp nethalathopaatu devaadaya saakhaadhikaarulaku nachaledani telustondi. simhaachalam devasdhaanam bordu aamodinchakundaane taanu niyaminchukunna oesdy anadhikaarikamgaa devasdhaana satramlo makam veyadam dantopatu borduku sambandhinchina phaillanu pariseelinchadam vanti amsaalapai devaadaya saakhaadhikaarulu kinuka vahinchaarani telustondi. vipakshaala vimarsalatoe aa oesdy niyaamakaanni bordu aamodinchinaa damagi jarigipoyindani asantrupti vyaktam chestunnarata.
ika taajaagaa mansas trastuku thoorpugodaavari jillaalo unna isuka ryaampulalo tavvakaalaku mansas eevoku teliyakunda apmdctanu sanchayita oppandam chesukunnarani telustondi. nibandhanalanu ullanghinchi apmdctanu mansas trustu chesukunna oppandam valla devadaya ganula saakhala madhya bhedaabhipraayaalu vachayata. ee vyavahaarampai devaadaayasaakha kamishanarku mansas eevo piryaadu cheyabotunnarani kuudaa pukaarlu vinipistunnaayi. ee nepathyamlone sanchayita sontagaa teesakuntunna nirnayaalu prabhutvaanni irakaatamlo pedutunnaayanna charcha vicp nethallo jarugutondani telustondi. mari ee vyavahaarampai vicp peddalu cm jagan e vidhamgaa spandistaarannadi aasaktikaramgaa maarindi.